åkersnelle
Store norske leksikon,Biologi,Planteriket,Karsporeplanter,Sneller,Snelleordenen,Snellefamilien,Snelleslekta
Åkersnelle er en flerårig vandrende planteart i snellefamilien. Åkersnelle forekommer på dyrket mark, i jernbaneområder, på strender og så videre. Den er mye brukt i folkemedisin og helsekostprodukter under navnet kjerringrokk.
Beskrivelse Den har en 5–20 cm høy, ugrenet vårstengel med aks som mangler klorofyll. Sommerstengelen er 10–40 cm høy og gressgrønn. Grenene er enkle, det første grenleddet er lengre enn tannkransen det går ut fra på stengelen.Åkersnelle formerer seg med sporer og jordstengler. Hovedjordstengelen er 3–5 mm tykk og er dekket av rustbrune hår. Den vokser på 30–50 cm dyp, hvor den forgrener seg sterkt og sender opp mange lysskudd. På jordstengelen sitter eggformede knoller, som måler inntil én centimeter i diameter, og tjener som lagringsorganer for næring. Voksested Åkersnelle forekommer på dyrket mark, i jernbaneområder, på strender og så videre. Liker best fuktig, sur sandjord, men vokser også på godt drenert jord. Opptrer som ugress i eng, beite og alle slags åkerkulturer. Den er vanskelig å bekjempe både mekanisk og med kjemiske midler. Bruk Mye brukt i folkemedisinen og i helsekostprodukter under navnet kjerringrokk. Les mer i Store norske leksikon kjerringrokk